पाएं अपने शहर की ताज़ा ख़बरें और फ्री ई-पेपरडाउनलोड करें
राज्य भर में लॉकडाउन लागू है। इस दौरान राज्य सरकार ने गाइडलाइन भी जारी कर दिया है कि कौन-कौन सी दुकानें खुलेगी और कौन-कौन सी दुकानें पूरी तरह से बंद रहेगी। जो दुकानें खुलेगी उसके लिए भी समय सारणी का निर्धारण किया गया है। राज्य सरकार के गाइडलाइन के आलोक में डीएम अमित कुमार पांडेय द्वारा भी इस नियमावली को पालन करने के लिए सभी संबंधित पुलिस व प्रशासनिक अधिकारियों को निर्देश दिया है। फिर भी शहर में कई दुकानदारों द्वारा गाइडलाइन का पालन नहीं किया जा रहा है। इस वजह से कोरोना वायरस का संक्रमण फैल रहा है। लॉकडाउन लगे हुए दूसरा दिन ही हुआ है। फिर भी कपड़ा दुकानदार मनमानी कर रहे हैं। कपड़ा दुकानदारों द्वारा दुकान में साइड का दरवाजा खोल कर ग्राहकों को कपड़ा बेचा जा रहा है। शहर के किशन कटरा जो शहीद सराय मार्केट के सामने है। यहकपड़े का मुख्य बाजार है। यहां पर दो दर्जन से ज्यादा कपड़े की दुकानें है। गुरुवार की सुबह 8:00 बजे इस मार्केट में लोगों की भीड़ जुटी हुई थी। जिन्हें कपड़ों की जरूरत थी। दुकानदार ग्राहक को से किस तरह का कपड़ा चाहिए, किस रंग में चाहिए, किस साइज का चाहिए, इसकी जानकारी पहले ही ले रहे थे।
कीमत और कपड़े के बारे में बाहर ही होती है बातचीत
दुकानदार ग्राहकों से यह भी जानकारी ले रहे थे कि उन्हें कितने मूल्य का कपड़ा चाहिए। जब ग्राहक यह सभी जानकारी दे रहा था, उसके बाद दुकानदार अपनी दुकान का शटर थोड़ा सा खोल कर अंदर प्रवेश कर रहे थे और उसी अनुसार कपड़े को निकाल कर ग्राहकों से बिक्री कर रहे थे। फिर दुकान के शटर को बंद कर दे रहे थे। दुकानदार अपनी दुकान के आस पास ही खड़े रहते हैं और जैसे ही दूसरा कोई ग्राहक आ कर उनसे कपड़े की मांग करता है, वह फिर दुकान में साइड के दरवाजे से प्रवेश कर कपड़े ला रहे हैं।
शहर में जांच नहीं होने से खुल रहीं दुकानें
शहर में पुलिस तथा प्रशासनिक अधिकारियों की उदासीनता की वजह से भी इस मार्केट में चोरी-छिपे कपड़े की बिक्री हो रही है। इस वजह से भीड़ जुट रही है और लॉकडाउन नियम का पालन नहीं हो पा रहा है। जबकि शहरी क्षेत्र में सीवान सदर के बीडीओ और सीओ को भी यह जिम्मेवारी दी गई है कि वे भी दुकानों की जांच करेंगे, ताकि लॉक डाउन का उल्लंघन नहीं हो सके। किशुन कटरा मार्केट टाउन थाने से महज 200 मीटर की दूरी पर स्थित है। फिर भी पुलिस द्वारा इस मार्केट में निगरानी नहीं की जा रही है। गुरुवार की सुबह टाउन थाने की पुलिस एसआई पंकज कुमार ठाकुर के नेतृत्व में गश्ती के लिए निकली थी। इसी दौरान पुलिस को सूचना मिली किशुन कटरा मार्केट में कपड़े की बिक्री हो रही है। इस पर पुलिस वहां पहुंच गई। पुलिस को देखते ही आनन-फानन में दुकानदार और ग्राहक भागने लगे। पुलिस के पहुंचने पर इस बाजार में अफरा-तफरी का माहौल हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn